Preterito pluscuamperfecto d'indicativo en bavaro

O preterito pluscuamperfecto d'indicativo en bavaro (Plusquampeafekt) se fa servir ta charrar de accions pasadas que desvienen antis d'atra tamién pasada. Se conoixe a vegadas tamién como tercer pasau (en bavaro Dridde Vagangenheit).

Formación d'o preterito imperfecto d'indicativo
En bavaro, igual que en alemán se forma o preterito pluscuamperfecto con aduya d'os verbos auxiliars "sei" y "håm". A formación d'iste tiempo verbal ye manimenos diferent a como se fa en alemán.

 O verbo håm se fa servir como auxiliar con verbos transitivos u que describen un comportamiento. Istos verbos se conchugan con a conchugación de present d'indicativo de håm, o participio perfecto d'o verbo a conchugar y o participio perfecto de håm (kåbd). Un eixemplo de conchugación d'o verbo singà (en aragonés "cantar") ye:

 Persona Conchugación Aragonés 1ª Sing. i håb gsågd kåbd yo heba cantau/ato 2ª Sing. du håsd gsågd kåbd tú hebas cantau/ato 3ª Sing. eà/sie/es håd gsågd kåbd él/ella heba cantau/ato 1ª Plur. mià ham gsågd kåbd nusatros hébanos cantau/ato 2ª Plur. ià habds gsågd kåbd vusatros hébaz cantau/ato 3ª Plur. de ham gsågd kåbd éls heban cantau/ato

 O verbo auxiliar sei se fa servir con verbos intransitivos que describen un cambio d'estau u posición, igual que pasa en l'aragonés. Istos verbos se conchugan con a conchugación de present d'indicativo de sei, o participio perfecto d'o verbo a conchugar y o participio perfecto de sei (gween). Manimenos ye tamién posible fer a conchugación como lo fa l'alemán, con a forma de preterito imperfecto de sei y o participio d'o verbo a conchugar. Un eixemplo de conchugación d'o verbo geh (en aragonés "ir-se-ne") ye:

 Persona Conchugación Conchugación alternativa Aragonés 1ª Sing. i bin/bi gangà gween i wa(r) gangà yo me'n yera iu 2ª Sing. du bisd gangà gween du wa(r)sd gangà tú te'n yeras iu 3ª Sing. eà/sie/es is gangà gween eà/sie/es wa(r) gangà él/ella se'n yera iu 1ª Plur. mià sàn/hàn gangà gween mià wa(r)n gangà nusatros mos ne yéranos ius 2ª Plur. ià seids gangà gween ià wa(r)ds gangà vusatros tos ne yéraz ius 3ª Plur. de sàn/hàn/hànd gangà gween de wa(r)dn gangà éls se'n yeran ius

Eixemplos
En ista tabla pueden veyer-se bels eixemplos de frases en pluscuamperfecto. En toz os casos a frase prencipal ye en preterito pluscuamperfcto, mientres que a subordinada ye preterito perfecto en bavaro y imperfecto en aragonés y alemán u alternativament en condicional.

 Bavaro Alemán Aragonés Mià ham unsà Bià blädàweis scho zåid kabd, wià s Haus eigfåin is. Wir hatten unser Bier dummerweise schon bezahlt, als das Haus einstürzte. Desafortunadament ya hébanos bosau a nuestra biera cuan a casa s'espaldó. I hab s eàhm exdrà gsåggd kabd, eà soi dàhoàmbleim. Ich hatte ihm eigens gesagt, er sollte zu hause bleiben. Yo heba dito explicitament que me quedaría en casa. Wiàds ees kemà seids, sàn mià grad im Momendd fuàddgangà gween. Als ihr ankamt, waren wir gerade weggegangen. Cuan vusatros pleguez mos ne yéranos indo. Mià warn scho gangà, wià dà Doni kemàr is. Wir waren schon gegangen, als Toni kam. Ya mos n'hébanos marchau cuan plegó Toni.

En o segundo eixemplo se veye que a frase subordinada ye condicional. D'atra man en o zaguer eixemplo se puet observar a conchugación alternativa en bavaro, igual que en alemán, con o preterito imperfecto d'o verbo sei.

Bibliografía
 "Bairische Grammatik". Ludwig Merkle. Hugendubel. Múnich, 1975. ISBN 3-88034-127-3

Categoría:Tiempos verbals en bavaro
Categoría:Pasau pluscuamperfecto d'indicativo